Title: Felix\NV1
Author: Miloš Janoušek
Last saved by: Hana Gottschallová
Company: SZUSR
Document comments: Filtr T602 id:

Návrh

Nariadenie vlády 
Slovenskej republiky

z ..................................2006  

o minimálnych zdravotných a bezpečnostných požiadavkách na ochranu zamestnancov  pred rizikami súvisiacimi s expozíciou hluku 

Vláda Slovenskej republiky podľa  § 2  ods. 1 písm. e)  zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

§ 1
Predmet úpravy

(1)	Toto nariadenie vlády ustanovuje požiadavky na zaistenie ochrany zdravia a bezpečnosti zamestnancov) v súvislosti s expozíciou hluku na pracovisku a na predchádzanie rizikám a ohrozeniam, ktoré vznikajú alebo môžu vznikať v  súvislosti s expozíciou hluku, najmä na predchádzanie poškodenia sluchu. Požiadavky tohto nariadenia sa vzťahujú aj na činnosti, pri ktorých sú zamestnanci exponovaní rušivým účinkom hluku.

)  § 11 ods. 1 Zákonníka práce.

(2)	Požiadavky ustanovené týmto nariadením vlády sa vzťahujú na všetky činnosti, pri ktorých sú zamestnanci počas pracovného času vystavení alebo môžu byť vystavení rizikám v súvislosti s expozíciou hluku na pracovisku. 

(3)	Definície pojmov na účely tohto nariadenia vlády sú uvedené v prílohe č. 1.

§ 2
Limitné hodnoty expozície hluku a akčné hodnoty expozície hluku

Za účelom ochrany zdravia a bezpečnosti pri práci pred rizikami expozície hluku sa ustanovujú limitné hodnoty expozície hluku a akčné hodnoty expozície hluku uvedené v prílohe č. 2.

§ 3
Posudzovanie rizík z expozície hluku

(1)	Pri plnení povinností ustanovených v osobitnom predpise) zamestnávateľ posúdi úroveň hluku, ktorému sú zamestnanci exponovaní, a ak je to potrebné, zabezpečí meranie hladiny hluku.

) Zákon Národnej rady Slovenskej republiky č. 330/1996  Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákon Národnej rady Slovenskej republiky č. 272 /1994 Z.z. o ochrane zdravia ľudí v znení neskorších predpisov.

(2)	Závodná zdravotná služba) vo vhodných časových intervaloch plánuje a vykonáva posudzovanie a meranie expozície hluku; posudzovanie a meranie expozície hluku môžu vykonávať aj osoby, ktoré majú na túto činnosť povolenie.) Ak možno predpokladať prekročenie akčných hodnôt expozície hluku, musí sa vykonať meranie expozície podľa § 10.

) § 13 zákona NR SR č. 330/1996 Z.z..

) § 27a zákona NR SR č. 272/1994 Z.z.

(3)	Pri posudzovaní rizík) z expozície hluku (ďalej len „posudzovanie rizík“) zamestnávateľ prihliada najmä

) § 8 ods. 1 písm. b zákona NR SR č. 330/1996 Z.z.

a) 	úroveň, typ a dĺžku trvania expozície hluku, vrátane každej expozície impulzovému hluku,
b) 	limitné hodnoty expozície hluku a akčné hodnoty expozície hluku,
c) 	vplyvy na zdravie a bezpečnosť osobitných skupín zamestnancov,)

)  § 8a ods. 1 písm. c zákona NR SR č. 330/1996 Z.z. v znení zákona č. 158/2001 Z. z.

d) 	účinky na zdravie a bezpečnosť zamestnancov, ktoré vyplývajú zo vzájomného pôsobenia medzi hlukom a ototoxickými látkami súvisiacimi s prácou a zo vzájomného pôsobenia medzi hlukom a vibráciami,
e) 	akékoľvek nepriame vplyvy na zdravie a bezpečnosť zamestnancov, vyplývajúce zo vzájomného pôsobenia medzi hlukom a varovnými akustickými signálmi alebo inými zvukmi, ktoré je potrebné sledovať, aby sa znížilo riziko nehôd,
f) 	informácie o emisiách hluku, ktoré uvádzajú výrobcovia pracovného zariadenia v súlade s osobitnými predpismi,)

) Napríklad nariadenie vlády Slovenskej republiky č. 310/2004 Z.z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia.

g) 	doplnkové zariadenie alebo vybavenie navrhnuté na zníženie emisií hluku,
h) 	prekračovanie dĺžky expozície zamestnanca hluku nad rámec riadneho pracovného času, 
i) 	informácie získané výkonom zdravotného dohľadu, vrátane publikovaných informácií a
j) 	dostupnosť osobných ochranných pracovných prostriedkov s primeranými útlmovými charakteristikami. 

(4)	Zamestnávateľ vypracuje o posúdení rizík posudok o riziku a určí opatrenia, ktoré sa vykonajú podľa § 4 až 7. Zamestnávateľ je povinný posudok o riziku pravidelne aktualizovať, najmä ak sa na pracovisku alebo v pracovných postupoch uskutočnili významné zmeny, ktoré by mohli spôsobiť zastaranie tohto posudku alebo ak výsledky zdravotného dohľadu preukázali, že je to potrebné.  

(5)	Zamestnávateľ musí poskytnúť príslušnému orgánu dozoru)  na jeho požiadanie všetky informácie ohľadom posudzovania  rizík.    

) Napríklad § 18 zákona Národnej rady Slovenskej republiky  č. 272/1994 Z.z., zákon č. 95/2000 Z. z. o inšpekcii práce a o zmene a doplnení niektorých zákonov.

§ 4
Opatrenia na odstránenie alebo zníženie expozície hluku 

(1)	Pri znižovaní rizík z expozície hluku zamestnávateľ vychádza zo všeobecných zásad prevencie,) pričom prihliada najmä na

) § 8 zákona NR SR č. 330/1996 Z.z.

a) 	iné metódy práce, ktoré znížia expozíciu hluku,
b) 	výber vhodného pracovného zariadenia s čo najmenšími emisiami hluku vrátane možnosti sprístupniť pre pracovníkov pracovné zariadenie spĺňajúce požiadavky príslušných predpisov,)

) Napríklad zákon Národnej rady Slovenskej republiky č. 264/1999 Z.z. o technických požiadavkách na výrobky a posudzovanie zhody a o zmene a doplnení niektorých zákonov.

c) 	stavebné a priestorové riešenie pracoviska a pracovných miest,
d) 	primerané informácie a praktický výcvik zamestnancov) zameraný na správne zaobchádzanie s pracovným zariadením, 

) § 8a ods. 3 písm. h) zákona NR SR č. 330/1996 Z.z.

e) 	zníženie hluku technickými prostriedkami
1. 	šíreného vzduchom, napríklad protihlukovými clonami, krytmi, zvuk pohlcujúcimi obkladmi a
2. 	šíreného konštrukciami, napríklad tlmením alebo izoláciou,
f) 	vhodné spôsoby údržby pracovných zariadení, pracovných miest a systémov na pracovisku,
g) 	organizáciu práce zameranú na zníženie hluku 
1. 	obmedzením trvania a úrovne expozície hluku,
2. 	vhodným harmonogramom práce s primeranými prestávkami na oddych.

(2)	Ak sa na základe posúdenia rizík podľa § 3 zistí prekročenie horných akčných hodnôt expozície hluku zamestnávateľ bezodkladne vykoná opatrenia podľa odseku 1.

(3)	Na základe posúdenia rizík podľa § 3 sa určia pracoviská alebo pracovné miesta, na ktorých zamestnanci sú, alebo na ktorých možno predpokladať, že sú exponovaní hluku presahujúcemu horné akčné hodnoty expozície. Tieto pracoviská alebo pracovné miesta sa vymedzia, označia bezpečnostnými a zdravotnými označeniami a použijú sa výstražné značky) a prístup na ne sa obmedzí, ak je to technicky uskutočniteľné.   

) Nariadenie vlády Slovenskej republiky č. 444/2001 Z.z. o požiadavkách na používanie označenia, symbolov a signálov na zaistenie bezpečnosti a ochrany zdravia pri práci.

(4)	Zamestnávateľ je povinný vykonať opatrenia na zníženie expozície hluku aj v prípade, že expozícia hluku neprekračuje horné  akčné hodnoty expozície hluku, ale prekračuje akčné hodnoty expozície hluku pre jednotlivé skupiny prác podľa tabuľky č. 1 prílohy č. 2 nasledovne
a)	pri návrhu, výstavbe alebo podstatnej rekonštrukcii pracoviska zamestnávateľ musí zabezpečiť, aby hluk na pracovisku neprekročil akčné hodnoty expozície podľa tabuľky č. 1 prílohy č. 2, 
b)	na pracoviskách uvedených do prevádzky pred účinnosťou tohto nariadenia zamestnávateľ musí  vykonať opatrenia na zníženie hluku tak, aby hluk na pracovisku neprekročil akčné hodnoty podľa tabuľky č. 1 prílohy č. 2 zvýšené o 5 dB.

(5)	Ak aj napriek vykonaným opatreniam expozícia hluku nespĺňa požiadavky uvedené v odseku 4, zamestnávateľ musí preukázať, že využil všetky možné a dostupné opatrenia na odstránenie alebo zníženie expozície hluku a že špecifické podmienky vykonávanej činnosti neumožňujú iné riešenie.

(6)	Ak zamestnanec v súvislosti s vykonávanou pracovnou činnosťou využíva oddychové zariadenie zamestnávateľa, hluk v týchto priestoroch je nutné znížiť na hladinu zodpovedajúcu ich účelu a podmienkam používania týchto priestorov.

(7)	Zamestnávateľ prispôsobí opatrenia podľa odsekov 1 až 6 požiadavkám osobitných skupín zamestnancov.^5)

§ 5
Osobné ochranné pracovné prostriedky 

(1)	Ak riziko pre sluch zamestnancov, vznikajúce v dôsledku expozície hluku, nie je možné odstrániť inými opatreniami, zamestnávateľ poskytne zamestnancom vhodné a primerané osobné ochranné pracovné prostriedky na ochranu sluchu  (ďalej len „chrániče sluchu“).^)

) Nariadenie vlády Slovenskej republiky č. 504/2002 Z.z. o podmienkach poskytovania osobných ochranných pracovných prostriedkov.

(2)	 Ak expozícia hluku prekročí dolné akčné hodnoty expozície,  zamestnávateľ dá zamestnancom k dispozícii chrániče sluchu.

(3)	Ak sa expozícia hluku rovná alebo prekročí horné akčné hodnoty expozície, zamestnanci musia použiť chrániče sluchu.

(4)	Chrániče sluchu sa vyberú tak, aby sa odstránilo riziko pre sluch, alebo aby sa riziko znížilo na najnižšiu možnú mieru. 

(5)	Zamestnávateľ je povinný zabezpečiť používanie chráničov sluchu a zodpovedá za kontrolu účinnosti opatrení podľa odsekov 1 až 4.

§ 6
Obmedzenie expozície

(1)	Expozícia hluku určená v súlade s bodom 1.3 prílohy č. 2 nesmie prekročiť limitné hodnoty expozície hluku.

(2)	Ak aj napriek vykonaným opatreniam expozícia prekročí limitné hodnoty expozície hluku, zamestnávateľ
a)	okamžite prijme opatrenia na zníženie expozície pod limitné hodnoty expozície,
b)	určí príčiny, ktoré viedli k prekročeniu hodnôt expozície a
c)	zmení alebo doplní ochranné a preventívne opatrenia, aby nedošlo k opakovanému prekročeniu.
 
§ 7
Informovanie a praktický výcvik zamestnancov

(1)	Zamestnávateľ zabezpečí v súlade s osobitným predpisom,^2) aby zamestnanci, exponovaní hluku, ktorý je rovný alebo prekračuje dolné akčné hodnoty expozície a zástupcovia zamestnancov pre bezpečnosť a ochranu zdravia pri práci (ďalej len „zástupca zamestnancov pre bezpečnosť“), dostali primerané informácie a praktický výcvik súvisiace s možnými rizikami, vyplývajúcimi z expozície hluku. 

) § 8b ods. 2 zákona NR SR č. 330/1996 Z. z.

(2)	Informácie a praktický výcvik podľa odseku 1 sa týkajú najmä
a)	povahy takýchto rizík,
b)	opatrení vykonaných na odstránenie alebo zníženie expozície hluku na najnižšiu možnú mieru vrátane podmienok, za ktorých sa tieto opatrenia uplatnia,
c)	limitných hodnôt expozície hluku a akčných hodnôt expozície hluku,
d)	výsledkov posúdenia a merania hladín hluku podľa § 3 spolu s odôvodnením ich významu a možných rizík,
e)	správneho používania chráničov sluchu,
f)	dôvodu a spôsobu zisťovania a oznamovania príznakov poškodenia sluchu,
g)	okolností, za akých zamestnanci majú nárok na primeranú lekársku preventívnu prehliadku a
h)	bezpečných pracovných postupov znižujúcich expozíciu hluku na najnižšiu možnú mieru.

§ 8
Konzultácie a účasť zamestnancov

	Konzultácie a účasť zamestnancov a zástupcu zamestnancov pre bezpečnosť) sa týkajú najmä

) § 8e zákona NR SR č. 330/1996 Z. z.

a)	posudzovania rizík a stanovenia opatrení, ktoré majú byť prijaté podľa § 3,
b)	opatrení podľa § 4, zameraných na odstránenie alebo zníženie rizík, ktoré môžu vznikať v dôsledku expozície hluku a
c)	výberu chráničov sluchu podľa §  5 ods. 4.

§ 9
Zdravotný dohľad

(1)	Zamestnávateľ zabezpečí pre zamestnancov primeraný zdravotný dohľad v súlade s osobitným predpisom,) ak na základe posúdenia rizík podľa § 3 zistí riziko pre ich zdravie; súčasťou zdravotného dohľadu sú  lekárske preventívne prehliadky.

) § 8a ods. 1 písm. o) zákona NR SR č. 330/1996 Z. z.

(2)	Zamestnanec, u ktorého expozícia hluku prekročí horné akčné hodnoty, má právo na vyšetrenie sluchu. Aj zamestnanec, u ktorého expozícia prekročí dolné akčné hodnoty, má právo na preventívne vyšetrenie sluchu, ak posúdenie a meranie podľa § 3 preukáže možné riziko pre jeho zdravie. Cieľom týchto vyšetrení je včasné stanovenie zmien sluchu v dôsledku pôsobenia hluku a ochrana sluchu. Poznatky zdravotného dohľadu sa musia bezprostredne uplatňovať pri navrhovaní individuálnych a kolektívnych opatrení na ochranu zdravia pri práci.  

(3)	Zamestnanec, u ktorého sa vykonáva zdravotný dohľad podľa odsekov 1 a 2, musí mať založený a  aktualizovaný osobný zdravotný záznam s výsledkami vykonaných  lekárskych preventívnych prehliadok. Zdravotná dokumentácia zamestnanca musí byť vedená v súlade s osobitným predpisom.)   

)  Zákon č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskroších predpisov.

(4)	Ak výsledok lekárskej preventívnej prehliadky preukáže, že zamestnanec má identifikovateľné poškodenie sluchu, ktoré môže byť dôsledkom expozície hluku
a)	lekár informuje zamestnanca o výsledku  lekárskej preventívnej prehliadky,
b)	zamestnávateľ
1.	znovu preskúma posúdenie rizík vykonaného podľa § 3,
2.	preskúma opatrenia vykonané na odstránenie alebo zníženie rizík podľa § 4 a 5,
3.	zohľadní odporúčania lekára vykonávajúceho zdravotný dohľad alebo príslušného orgánu na ochranu zdravia) pri uplatňovaní opatrení, ktoré sú potrebné na odstránenie alebo zníženie rizík v súlade s § 4 a 5, vrátane možnosti preložiť zamestnanca na inú prácu, kde nie je riziko ďalšej expozície a

)  § 18 zákona  NR SR č. 272/1994 Z.z.

4.	zabezpečí systematický zdravotný dohľad a  posúdenie zdravotného stavu ďalších podobne exponovaných zamestnancov. 

(5)	Lekár vykonávajúci zdravotný dohľad alebo orgán na ochranu zdravia môže navrhnúť, aby sa exponovaní zamestnanci podrobili mimoriadnej lekárskej preventívnej prehliadke ak sú na to dôvody dané ochranou ich zdravia.) 

) § 6 a § 21 ods. 3 písm. d) zákona  NR SR č. 272/1994 Z.z.

§ 10
Základné požiadavky na meranie hluku a vyhodnotenie výsledkov meraní

(1)	Používané metódy a prístroje je potrebné prispôsobiť prevažujúcim podmienkam, najmä podľa charakteru hluku, ktorý sa má merať, dĺžky expozície, faktorov práce a pracovného prostredia a charakteristík meracieho prístroja. Tieto metódy a prístroje musia umožniť určenie parametrov podľa prílohy č. 1 a rozhodnúť, či sú prekročené hodnoty podľa prílohy č. 2. 

(2)	Ak sa meranie uskutočňuje počas vhodne zvolených krátkodobých intervalov, výber vzoriek musí byť reprezentatívny, aby výsledok merania charakterizoval osobnú expozíciu zamestnanca. 

(3)	Výsledky merania sa doplnia údajom o neistote merania určeným v súlade s metrologickou praxou. 

(4)	Namerané hodnoty určujúcich veličín alebo hodnoty odvodené z nameraných hodnôt musia umožniť zistenie, či sa prekročili limitné hodnoty uvedené v prílohe č. 2. Limitná hodnota expozície hluku alebo akčná hodnota expozície hluku nie je prekročená, ak nameraná alebo z nameranej odvodená hodnota určujúcej veličiny zväčšená o hodnotu neistoty neprekračuje limitnú hodnotu expozície hluku alebo akčnú hodnotu expozície hluku.  

(5)	Merací reťazec prístrojov sa musí kalibrovať pred meraním a po meraní.

(6)	Zamestnanci  alebo zástupcovia zamestnancov pre bezpečnosť sa môžu zúčastniť na meraní, ak svojou prítomnosťou neovplyvnia výsledky merania. 

(7)	Pri pochybnostiach, že výsledky merania sú nesprávne, alebo ak sa na pracovisku uskutočnili zmeny, ktoré by ich mohli ovplyvniť, musí sa vykonať nové meranie.

§ 11
Záznamy o meraní hluku

(1)	Zamestnávateľ vedie záznamy o posúdení alebo meraní hluku u zamestnancov a uchováva ich 20 rokov od skončenia práce zamestnanca v riziku hluku. Na požiadanie umožní k nim prístup zamestnancovi a zástupcovi zamestnancov pre bezpečnosť, lekárovi vykonávajúcemu zdravotný dohľad alebo príslušnému orgánu na ochranu zdravia.

(2)	Záznamy o výsledkoch merania hluku obsahujú
a)	meno, priezvisko a dátum narodenia zamestnanca,
b)	pracovisko, profesiu a pracovné zaradenie zamestnanca,
c)	dátum začatia  a skončenia výkonu práce prípadne jej jednotlivých etáp a 
d)	výsledky merania hluku, ktorému bol zamestnanec vystavený za každé sledované obdobie.

(3)	Zamestnávateľ po ukončení svojej činnosti alebo zrušení pracoviska odovzdá záznamy podľa odseku 2 príslušnému orgánu na ochranu zdravia.)

) Zákon NR SR č. 272/1994 Z. z. v znení neskorších predpisov.

§ 12

Prevádzkový poriadok

	Prevádzkový poriadok na účely tohto nariadenia vlády obsahuje najmä
a)	pracovné postupy pre jednotlivé pracovné činnosti s expozíciou hluku, 
b)	preventívne a ochranné opatrenia pre jednotlivé činnosti s expozíciou hluku,
c)	spôsob informovania zamestnancov o rizikách spojených s vykonávaním práce a o rizikách vyplývajúcich z týchto faktorov pre zamestnancov vrátane preventívnych a ochranných opatrení.

§ 13
Ochrana zdravia v hudobnom a zábavnom sektore

	Podrobnosti týkajúce sa ochrany zdravia pred rizikami súvisiacimi s expozíciou hluku zamestnancov v hudobnom a zábavnom sektore upraví Ministerstvo zdravotníctva Slovenskej republiky všeobecne záväzným právnym predpisom.

§ 14
Prechodné ustanovenia

(1)	Zamestnávatelia, ktorí prevádzkujú námorné lode, sú povinní zaviesť opatrenia  podľa § 6 na ochranu posádok námorných lodí najneskôr do 15. februára 2011. 

(2)	Zamestnávatelia, ktorí prevádzkujú pracoviská uvedené do prevádzky pred účinnosťou tohto nariadenia, sú povinní zaviesť opatrenia  podľa § 4 ods. 4 písm. b) najneskôr do 1. marca 2007.

(3)	Zamestnávatelia v hudobnom a zábavnom sektore sú povinní zaviesť opatrenia  na ochranu zamestnancov v hudobnom a zábavnom sektore v súlade s týmto nariadením vlády najneskôr do 15. februára 2008, pričom zamestnávateľ musí počas tohto prechodného obdobia zabezpečiť udržanie doterajšej úrovne ochrany zamestnancov pred rizikami súvisiacimi s expozíciou hluku.

§ 15
Prevzatie právnych aktov Európskych spoločenstiev

	Týmto nariadením sa preberá právny akt Európskych spoločenstiev a Európskej únie uvedený v prílohe č. 3.

§ 16
Účinnosť

Toto nariadenie vlády nadobúda účinnosť  1. marca 2006.

Príloha č. 1
k nariadeniu vlády č. ..../2006 Z. z.

Definície pojmov

1.  Zvuk je akustické vlnenie schopné vyvolať u človeka vnem.
2.   Hluk je každý nežiadúci, rušivý, nepríjemný alebo škodlivý zvuk.
3.   Okamžitý akustický tlak je rozdiel medzi celkovým tlakom a statickým tlakom v určitom okamihu t_i v danom bode  prostredia.
  	Značka: p(t_i)
	Poznámka: Okamžitý akustický tlak sa s časom mení. Závislosť okamžitého tlaku na čase udáva časová funkcia okamžitého akustického tlaku p(t).
4. 	Frekvenčné  pásmo je oblasť frekvencií ohraničená dolnou hraničnou frekvenciou f_d a hornou hraničnou frekvenciou f_h; charakterizuje sa strednou frekvenciou f_s  (STN EN ISO 266 Akustika. Normalizované frekvencie),  pre ktorú platí  
f_s = (f_d.f_h)^1/2 .

 	Ak f_h = 2.f_d, frekvenčné pásmo je oktávové,
  	f_h = 2^1/3.f_d, frekvenčné pásmo je tretinooktávové.

       Rozloženie zvuku do frekvenčných pásiem vytvára frekvenčné spektrum zvuku.

5.   Počuteľný zvuk je zvuk, ktorého frekvenčné spektrum je v tretinooktávových pásmach so strednými frekvenciami 20 Hz až 20 kHz. 
6.  Infrazvuk je  zvuk, ktorého frekvenčné spektrum je v tretinooktávových pásmach so strednými frekvenciami 1 Hz až 16  Hz. 
7. Nízkofrekvenčný zvuk je počuteľný zvuk, ktorého frekvenčné spektrum je v tretinooktávových pásmach so strednými frekvenciami 20 Hz až 40 Hz.
8. Vysokofrekvenčný zvuk je počuteľný zvuk, ktorého  frekvenčné spektrum je  v tretinooktávových pásmach so strednými frekvenciami 8 kHz až 20 kHz.
9.  Ultrazvuk je zvuk, ktorého frekvenčné spektrum je v oktávovom pásme  so strednou frekvenciu 31,5 kHz.
10. 	Priebežná efektívna hodnota fyzikálnej veličiny je efektívna hodnota tejto veličiny určená pri uplatnení zvolenej časovej váhovej funkcie podľa vzťahu

kde  u(t) je časová funkcia fyzikálnej veličiny,
      	  je exponenciálna časová váhová funkcia,
       	τ je časová konštanta       	
   t   je priebežný čas,      
     	t_0 je čas pozorovania (odčítania).

  	Značka: u_τ
Poznámka: Uplatnenie exponenciálnej časovej váhovej funkcie je násobenie druhej mocniny časovej funkcie  fyzikálnej veličiny exponenciálnou funkciou s definovanou časovou konštantou. Časová váhová funkcia F (Fast) má časovú konštantu  0,125 s. Časová váhová funkcia S (Slow) má časovú konštantu 1,0 s.  Použitie časových váhových funkcií sa vyjadruje v značke indexom.

11. 	Akustický tlak je priebežná efektívna hodnota tlaku určená z časovej funkcie okamžitého akustického tlaku podľa bodu 10.
Značka: p, p_s
Jednotka: Pa
Poznámka: Pretože v akustike sa najčastejšie používa časové váženie F a S, index τ  sa nahrádza indexom F alebo S.
Uvedenie veličiny bez indexu znamená použitie časového váženia F.

12. 	Hladina akustického tlaku; priebežná hladina akustického tlaku~~;~~ je hladina určená vzťahom

kde p  je akustický tlak v Pa, ktorého hladina sa určuje,
p_0  je referenčný akustický tlak, p_0 = 2.10^-5 Pa.
Značka: L, L_S	
       Jednotka: dB (decibel)
       Poznámka: Index v označení sa riadi poznámkou v bode 11.

13. Hladina akustického tlaku vo frekvenčnom pásme je priebežná hladina akustického tlaku určená podľa bodu 10, pričom sa použije akustický tlak z príslušného frekvenčného pásma.

Značka: L_f pre časové váženie F (index F je vynechaný),
             L_fS pre časové váženie S.
Jednotka: dB
Poznámka: Hladiny získané v oktávových a tretinooktávových  frekvenčných pásmach sa označujú L_o, L_t , alebo L_t,fs  s označením strednej frekvencie pásma, napr. L_t,250      pre f_s = 250 Hz.

14. 	Hladina zvuku s frekvenčným vážením A alebo  s frekvenčným vážením C; hladina A zvuku alebo hladina C zvuku~~;~~ je priebežná hladina akustického tlaku  podľa bodu 10, v ktorom sa použije časová funkcia okamžitého akustického tlaku korigovaného frekvenčnou váhovou funkciou A alebo frekvenčnou váhovou funkciou C (STN IEC 61 672-1:2004 Elektroakustika.  Zvukomery). 

Značka: L_A, L_C, (pri časovom vážení S bude L_AS, L_CS,)
Jednotka: dB 
Poznámky: Akustický tlak korigovaný frekvenčnou váhovou  funkciou sa skrátene nazýva vážený akustický tlak. 
Značka: p_A, p_C,
Vážená hladina A zvuku sa vypočíta z hladín akustického tlaku vo frekvenčných pásmach podľa vzťahu pre súčet hladín
                              
kde L_i je hladina akustického tlaku  v  i - tom frekvenčnom pásme
       K_Ai frekvenčná váhová korekcia filtra A pre i - té frekvenčné pásmo
       n  počet frekvenčných pásiem.

15.	Hladina infrazvuku s vážením G; hladina G infrazvuku~~;~~ je priebežná hladina akustického tlaku, ktorý je korigovaný frekvenčnou váhovou funkciou  G (STN ISO 7196  Akustika. Frekvenčná váhová funkcia na meranie  infrazvuku).

Značka: L_G
Jednotka: dB

16.	Hladina ultrazvuku je hladina akustického tlaku v oktávovom frekvenčnom pásme so strednou frekvenciou f_s = 31,5 kHz.
Značka : L_oU,
Jednotka: dB

17.	Ekvivalentná hladina A zvuku, C zvuku alebo G infrazvuku je  veličina definovaná vzťahom

kde p_A(t) je časová funkcia okamžitého akustického tlaku váženého frekvenčnou váhovou      funkciou   A, C  alebo G, udáva sa v pascaloch,
        T je trvanie integrácie, T = t_2 - t_1 
        p_0 je referenčný akustický tlak, p_0 = 2.10^-5 Pa    
  	Značka : L_Aeq, L_Ceq,  L_Geq
       Jednotka: dB
 
	Index v značke môže byť doplnený časovým údajom T, napríklad L_Aeq,8h.    
 	V prípade pôsobenia ustálených hladín L_i počas intervalov T_i možno   L_eq určiť zo vzťahu 

        kde T =  

18. 	Ekvivalentná hladina akustického tlaku vo frekvenčnom pásme  je hladina určená vzťahom
L_feq  = 10 log 
kde p_f (t) je časová funkcia okamžitého akustického tlaku vo zvolenom frekvenčnom pásme.
  	Značka: L_feq
      Jednotka: dB

19. 	Normalizovaná hladina hlukovej expozície je hladina určená  z ekvivalentnej hladiny A zvuku prepočtom na menovitý 8 hodinový pracovný deň podľa vzťahu
L_AEX,8h = L_Aeq,T + 10 log (T/T_n)     
kde T je trvanie ekvivalentnej hladiny A zvuku počas pracovnej zmeny, 
	  T_n   je menovité trvanie pracovnej zmeny 8h.

Značka : L_AEX,8h 
       Jednotka: dB
Poznámka 1: Použitie iného filtra alebo frekvenčného pásma sa vyznačí v indexe značky, napr. LG_EX,8h pre normalizovanú hladinu infrazvukovej expozície.
Poznámka 2: Na základe uvedeného vzťahu možno prepočítať aj inú  ekvivalentnú hladinu, napr. váženú, neváženú, vo frekvenčnom pásme na normalizovanú hladinu.
Poznámka 3:  Vzťah možno použiť aj na prepočet ekvivalentnej hladiny A zvuku na iné trvanie časového intervalu, napr. na 1 h, čím sa získa L_Aeq,1h.
Poznámka 4:  Ak hluk v niektorej časti pracovnej zmeny je tónový alebo impulzový, potom pri výpočte normalizovanej hladiny sa použijú vzťahy z normy ^x) v prílohe C, v ktorých  sa uplatnia korekcie na uvedené hluky. Názov a značka veličiny zostanú tak, ako je uvedené v bode 19, pretože sa jedná tiež o prepočítanú ekvivalentnú hodnotu. 
20. 	Týždenný priemer denných hodnôt normalizovanej hladiny hlukovej expozície sa vypočíta podľa vzťahu
 
kde k je počet dní v týždni; pre menovitý päťdňový  pracovný týždeň k = 5,
n je počet skutočne odpracovaných dní v týždni,
 (L _AEX,8h)_i je normalizovaná hladina hlukovej expozície v i-tom pracovnom dni.
Značka: L_AEX,TD
       Jednotka: dB

21. 	Maximálna hladina A zvuku je najvyššia hladina A zvuku určená vo zvolenom časovom intervale pri použití časovej váhovej  funkcie F; použitie inej časovej váhovej funkcie musí byť  zvýraznené v označení, napr.: L_Amax,S.
Značka : L_Amax
       Jednotka: dB

22. Vrcholová hladina C akustického tlaku je hladina určená z maximálneho okamžitého akustického tlaku s frekvenčným vážením C počas intervalu T podľa vzťahu
                                                                                        
kde p_c(t) je časová funkcia akustického tlaku váženého frekvenčnou váhovou funkciou C,
       T  je časový interval, v ktorom sa určuje vrcholová hladina.
       Hladina sa získa meraním hladiny C akustického tlaku na zvukomeri pri  použití funkcie 
       Peak . Použitie tejto funkcie  sa vyjadruje v značke  indexom Pk.
Značka: L_CPk
       Jednotka: dB
23. Tónový zvuk je zvuk, ktorému možno subjektívne prisúdiť výšku. Zvuk sa považuje za tónový, ak je tónová zložka počuteľná.
Prítomnosť tónovej zložky vo zvukovom spektre sa preukazuje tretinooktávovou frekvenčnou analýzou tak, že hladina akustického tlaku v niektorom pásme prevyšuje hladiny v oboch susedných pásmach o viac ako  5 dB. V niektorých prípadoch tretinooktávová analýza na preukázanie tónovej zložky vo zvukovom spektre nepostačuje a je potrebné použiť analýzu pomocou užších frekvenčných pásiem.
24. Zvukový impulz je jednorazový akustický dej, charakterizovaný náhlym nárastom tlaku s nasledujúcim rýchlym poklesom.

25.	Impulzový hluk je hluk, ktorý vzniká v dôsledku jedného alebo viacerých  zvukových impulzov, z ktorých každý má trvanie kratšie ako 1 s a výskyt impulzov je menší ako 20 za sekundu. Dĺžka trvania impulzu je daná časovým intervalom, v ktorom okamžitá hodnota akustického tlaku je vyššia ako hodnota  L_CPk znížená o 20 dB.
26. Určujúca veličina je veličina, ktorá kvantitatívne charakterizuje hluk a používa sa na hodnotenie expozície hluku z hľadiska ochrany zdravia a bezpečnosti pri práci.
27. 	Referenčný časový interval je časový interval, vzhľadom na ktorý sa hodnotí príslušná fyzikálna veličina. Referenčný časový interval pre pracovnú zmenu je 8 h. V odôvodnených prípadoch sa použije iná dĺžka referenčného intervalu, ak je pre ňu definovaná napr. najvyššia prípustná hodnota.
28. 	Hluk pozadia je hluk alebo iné vplyvy registrované meracím prístrojom i vtedy, ak zdroj hluku, ktorý sa má na základe merania posudzovať, nepôsobí.
Poznámka: Pri meraní hladiny hluku posudzovaného zdroja pôsobí okrem hluku posudzovaného zdroja L_zdroj aj hluk pozadia L_poz, ktoré spolu vytvárajú súčtovú hladinu L_s.
Ak je rozdiel medzi súčtovou hladinou hluku a hladinou hluku pozadia väčší ako 18 dB, hluk pozadia zanedbateľne ovplyvňuje hladinu posudzovaného zdroja.
Ak je rozdiel medzi súčtovou hladinou hluku a hladinou hluku pozadia (L_s - L_poz) v intervale od 3 dB do 18 dB, potom sa hladina hluku posudzovaného zdroja L_zdroj určí tak, že sa od súčtovej hladiny L_s odpočíta korekcia (k) určená podľa vzťahu

		k = -10log(1 - 10^-0,1(Ls-Lpoz) )

Ak je rozdiel L_s – L_poz menší ako 3 dB, nemožno jednoznačne určiť hladinu hluku posudzovaného zdroja.

29. Akčná hodnota hluku je hodnota určujúcej veličiny hluku pri prekročení ktorej sa vykonávajú opatrenia na zníženie hluku. V značke veličiny je index a, napr.: L_AEX,8h,a
       Horná akčná hodnota a dolná akčná hodnota sú určené na ochranu zdravia zamestnancov predovšetkým na ochranu sluchu pred počuteľným zvukom. Akčné hodnoty pre skupiny prác sú určené na ochranu zdravia zamestnancov pred nešpecifickými, najmä rušivými a obťažujúcimi účinkami hluku

30. Limitná hodnota hluku je hodnota určujúcej veličiny, ktorá nemôže byť u zamestnanca prekročená ani s použitím ani bez použitia chráničov sluchu. V značke veličiny je index L, napr.: L_AEX,8h,L .

31. Ototoxické látky sú chemické látky, ktoré majú jedovatý (toxický) účinok na vnútorné ucho a na sluchový nerv.

  

Príloha č. 2
k nariadeniu vlády č. ..../2006 Z. z.

Limitné hodnoty expozície hluku a akčné hodnoty expozície hluku

1. Limitné hodnoty expozície, horné akčné hodnoty expozície a dolné akčné hodnoty expozície hluku

1.1.	Určujúcimi veličinami hluku na pracoviskách sú normalizovaná  hladina hlukovej expozície a vrcholová hladina C akustického tlaku. 

1.2.	Na ochranu zdravia zamestnancov predovšetkým z hľadiska ochrany ich sluchu pred počuteľným zvukom sú stanovené limitné hodnoty expozície a akčné hodnoty expozície hluku nasledovne
a)	limitné hodnoty expozície  L_AEX, _8h, _L = 87 dB a L_CPk =140 dB,  
b)	horné akčné hodnoty expozície  L_AEX, _8h, _a = 85 dB a L_CPk = 137 dB,  
c)	dolné akčné hodnoty expozície  L_AEX, _8h, _a = 80 dB a L_CPk = 135 dB.  

1.3.	Pri uplatňovaní limitných hodnôt expozície sa pri určovaní expozície zamestnanca berie do úvahy tlmenie spôsobené chráničmi sluchu, ktoré zamestnanec používa. Pri akčných hodnotách expozície sa neberú do úvahy účinky chráničov sluchu. 

1.4.	Normalizovaná hladina hlukovej expozície sa pred porovnaním s hodnotami uvedenými v odseku 1.2 nekoriguje na vplyv tónových alebo impulzových zložiek hluku.

1.5. 	Ak je pracovný čas v priebehu pracovného týždňa rozdelený nerovnomerne alebo ak sa expozícia hluku v priebehu týždňa výrazne mení, vypočíta sa týždenný priemer denných hodnôt normalizovanej hladiny hlukovej expozície L_AEX,TD a ten sa porovná s limitnými hodnotami expozície a akčnými hodnotami expozície. Tento spôsob hodnotenia je možné použiť, ak
a) 	týždenný priemer denných hodnôt normalizovanej hladiny hlukovej expozície neprekročí limitnú hodnotu expozície 87 dB a
b) 	sa príjmu primerané opatrenia, ktoré riziko spojené s vykonávanou prácou znížia na minimum.

2.  Akčné hodnoty hlukovej expozície pre skupiny prác 

Na ochranu zdravia zamestnancov z hľadiska ochrany pred nešpecifickými, najmä rušivými alebo obťažujúcimi účinkami hluku sa stanovujú akčné  hodnoty normalizovaných hladín hlukovej expozície pre skupiny prác.

2.1. Počuteľný zvuk

2.1.1. Určujúcou veličinou hluku na pracoviskách je normalizovaná hladina hlukovej expozície.  

2.1.2.	Akčné hodnoty normalizovanej hladiny hlukovej expozície na pracovisku pre jednotlivé skupiny prác sú uvedené v tabuľke č.1. Pri uplatňovaní akčných hodnôt expozície podľa tabuľky č. 1 sa neberú do úvahy účinky chráničov sluchu a zohľadňuje sa vplyv tónovej a impulzovej zložky zvuku podľa odseku 2.1.4. Akčné hodnoty sa nevzťahujú na rečovú komunikáciu.

2.1.3.	Ak počas pracovnej zmeny vykonáva zamestnanec práce patriace  do rôznych skupín prác, potom ekvivalentná hladina L_Aeq,T  počas  práce nesmie v žiadnej skupine prác číselne prekročiť  najvyššie prípustné hodnoty pre tieto  skupiny prác okrem krátkodobo alebo občasne vykonávaných činností. 

2.1.4.	Ak je zvuk tónový, určuje sa jeho ekvivalentná hladina L_Aeq,T počas trvania tónovej zložky s korekciou K_T =  +5 dB. Ak je zvuk impulzový, určuje sa jeho ekvivalentná hladina L_Aeq,T s korekciou,  ktorá sa získa z rozdielu nameraných  hladín L_AIeq,T  a  L_Aeq,T podľa vzťahu

K_I = (L_AIeq,T  - L_Aeq,T) - 5

Ak je K_I menšie ako 0 dB, zvuk sa nepovažuje za impulzový a korekcia sa nepoužije. Ak je zvuk zároveň tónový aj impulzový, použije sa iba korekcia s vyššou hodnotou.

2.1.5. Ak hluk preniká zvonku, zo susedných oddelených priestorov alebo je spôsobený nevýrobným zariadením,  znižuje sa jeho akčná hodnota v skupine prác IV o 10 dB a v skupine prác III o 5 dB. 

Tabuľka č. 1   Akčné hodnoty normalizovanej hladiny A zvuku L_AEX,8h,p  pre skupiny prác

Skupina 
prác

Činnosť

Hluk na 
pracovisku
L_AEX,8h,p (dB)

I | Činnosť, vyžadujúca nepretržité sústredenie alebo nerušené dorozumievanie; tvorivá činnosť. | 40
II | Činnosť, pri ktorej dorozumievanie predstavuje dôležitú súčasť vykonávanej práce; činnosť, pri ktorej sú veľké nároky na presnosť, rýchlosť alebo pozornosť. | 50
III | Činnosť rutinnej povahy, pri ktorej je dorozumievanie súčasťou vykonávanej práce; činnosť vykonávaná na základe čiastkových sluchových informácií. | 65
IV | Činnosť, pri ktorej sa používajú hlučné stroje a nástroje alebo ktorá je vykonávaná v hlučnom prostredí a ktorá nespĺňa podmienky zaradenia do skupín I, II alebo III. | 80

Príklady činností podľa tabuľky č. 1

Skupina prác I
Práca v kancelárskych priestoroch bez hlučných strojových zariadení; konverzácia s pacientom alebo návštevníkmi; bežná výuka (nie vo výrobných priestoroch a bez prítomnosti ďalších zdrojov hluku); schôdze a rokovania.

Skupina prác II
Kontrola alebo riadenie výroby a diaľkové ovládanie; ručná montáž / kompletovanie, kontrola a pod.; práce, ktoré sú spojené s účtovnými úkonmi alebo prácou na počítači; bežná kancelárska práca, laboratóriá. 

Skupina prác III
Triedenie, balenie, práca v sklade  a pod.; obsluha v reštauráciách iných ako tanečné kluby a diskotéky; 

Skupina prác IV
Prevažne fyzická práca, práca s využitím zariadení  a výrobných procesov vo výrobných priestoroch a závodoch; poľnohospodárstvo a lesníctvo, stavebníctvo a ťažký priemysel; obsluha  nákladných a dopravných zariadení; práca v tanečných reštauráciách a diskotékach. vodič motorového vozidla.

2.2. 	Infrazvuk  

2.2.1.	Určujúcou veličinou infrazvuku je normalizovaná hladina G  infrazvuku. 

2.2.2.	Akčné hodnoty normalizovanej hladiny G infrazvuku L_GEX,p sú uvedené v tabuľke č. 2.  

2.2.3.	Maximálna  hladina akustického tlaku infrazvuku v tretinooktávových  pásmach od 1 Hz do 16 Hz nesmie prekročiť ani pri krátkodobom vystavení infrazvuku 137 dB.

2.3. Nízkofrekvenčný zvuk 

 	Akčné hodnoty hladín nízkofrekvenčného zvuku L_t,p v tretinooktávových pásmach od 20 Hz do 40 Hz sú uvedené v tabuľke č. 2. V týchto pásmach nesmie maximálna hladina akustického  tlaku prekračovať ani krátkodobo L_tmax = 132 dB.

2.4. Ultrazvuk

2.4.1.	Určujúcou veličinou ultrazvuku je normalizovaná hladina  akustického tlaku v oktávovom pásme so strednou  frekvenciou 31,5 kHz. 

2.4.2.	Akčné hodnoty normalizované hladiny akustického tlaku  v oktávovom pásme L_oEX,8h,p so strednou frekvenciou  31,5 kHz sú uvedené v tabuľke č. 2.
Poznámka : Pri meraní v tretinooktávových pásmach sa určí hladina v oktávovom pásme sčítaním hladín.

2.5. Vysokofrekvenčný zvuk 

2.5.1.	Určujúcimi veličinami vysokofrekvenčného zvuku sú normalizované hladiny akustického tlaku v tretinooktávových pásmach.

2.5.2.	Akčné hodnoty normalizovaných hladín akustického tlaku v tretinooktávových pásmach so  strednou frekvenciou od 8 kHz do 20 kHz sú uvedené v tabuľke č. 2. 

Tabuľka č. 2 	Akčné hodnoty určujúcich veličín infrazvuku, ultrazvuku, vysokofrekvenčného zvuku a nízkofrekvenčného zvuku

Skupina prác

Infrazvuk,
 L_GEX,8h,p

NF zvuk,
L_tEX,8h,p

Ultrazvuk, 
L_oEX,8h,p

Vysokofrekvenčný zvuk    L_tEX,8h,p   (dB)

| | | | 8kHz,  10kHz,  12,5kHz | 16kHz | 20kHz
I | 90 | 80 | 75 | 35 | 40 | 52
II | 100 | 90 | 85 | 50 | 55 | 67
III | 105 | 95 | 90 | 60 | 65 | 77
IV | 116 | 106 | 105 | 70 | 75 | 87

 

  
Príloha č. 3
k nariadeniu vlády č. ..../2006 Z. z.

ZOZNAM  PREBERANÝCH  PRÁVNYCH  AKTOV  EURÓPSKYCH SPOLOČENSTIEV

Týmto nariadením sa preberá tento právny akt Európskych spoločenstiev (Európskej únie):

	Smernica Rady 2003/10/ES zo 6. februára 2003 o minimálnych zdravotných a bezpečnostných požiadavkách, pokiaľ ide o vystavenie pracovníkov rizikám vyplývajúcim z fyzikálnych faktorov (hluk) (Úradný vestník Európskych spoločenstiev L 042, 15.2.2003, s. 38-44)